Lenču iela (Cēsis)
Šis raksts ir par ielu Cēsīs. Par ielu Rīgā skatīt rakstu Lenču iela (Rīga). Lenču iela ir iela Cēsīs. Tā sākas pilsētas centrā, Vienības laukuma un Lielās Skolas ielas krustojumā, un beidzas pie pilsētas robežas ar Priekuļu pagastu. Gandrīz visā garumā to klāj asfalts, tikai nelielā posmā pirms beigām ielai ir grants segums. Ielas kopgarums ir 2,2 kilometri. Iela visā garumā ir daļa no valsts vietējās nozīmes autoceļa V292 (Cēsis—Pieškalni). Iela nosaukta Lenču vārdā, jo savulaik veda uz Lenču ciemu (izmantojot vēsturisko pārceltuvi pār Gauju pie tagadējās ūdenstūristu apmetnes "Lenči"). Starpkaru periodā tās beigu posmā, pirms Siļķupītes, tai bija cita trajektorija — tā veda pa tagadējo Mazo Lenču ielu.